Sa mesa de su Segnore

Sa mesa de su Segnore
pro mene est apparicciada,
de anghelos inghiriada
a la serivire.
Cale ded esse' sa die
ch'appo a esses limpia e pura?
Deppo andare a sa sicura
senza ingannu.
Non b'ada istadu prus mannu
e nemmancu nubilesa
de comprere a custa mesa 
de su re.
Ite grandesa est pro me
su mi vide’ cumbidada
a custa mesa sacrada
de su chelu!
Gesùs amorosu e beru,
non mi basta' custu coro
de recire su tesoro
chi mi donade'.
Gesùs, mi perdonade
e illimpiade de unu tottu
custu coro devotu
chi bos volet amare.
Cando mi pongio a penzare
miserabile de me,
mi nde dirmagio,
ma pustis tottu m’ispajo.
In cussu attu de cumbidu
s’est unu pane pulidu
e pienu de dolciura,
no so digna creatura,
ne appo meleschimentu.
Cristos santu, bos adoro
chin sa mente e chin su coro
onzi momentu.

Oliena